VELIKO POČETNO SLOVO – Imena knjiga, časopisa i novina

ZADATAK: pozorno pročitaj tekst, a potom ga prepiši pisanim slovima u bilježnicu.

JUČER SAM SANJALA VRLO NEOBIČAN SAN. JA, OBIČNA DJEVOJČICA KOJA IDE U TREĆI RAZRED OSNOVNE ŠKOLE IVANA GORANA KOVAČIĆA, MOGLA SAM UĆI U NEOBIČNE SVJETOVE KNJIGA KOJE SAM ČITALA. NAJPRIJE SAM UŠLA U *CRVENKAPICU* I NE BISTE VJEROVALI, DRUŽILA SE S CRVENKAPICOM. ONA ŽIVI NA ŠUMSKOM PRILAZU 3. VRIJEME KRATI BERUĆI CVIJEĆE I ČITAJUĆI ŠUMSKI LIST. UPUTILA ME DA POSJETIM I BAKICU KOJA ŽIVI NA TRGU LOVCA LUKE, ALI JA SAM SE ODJEDNOM NAŠLA U *PRIČAMA IZ DAVNINE*. TAMO SU ME DOČEKALI BAKA I DOMAĆI KOJI SU MI REKLI DA JE KNJIŽEVNICA KOJA JE KREIRALA BAŠ NJIH RODOM IZ SLAVONSKOG BRODA I DA SE ZOVE IVANA BRLIĆ-MAŽURANIĆ. HTJELA SAM UPOZNATI JOŠ NEKE LIKOVE IZ NJEZINIH PRIČA PA MI JE BAKA SAVJETOVALA DA NA TRGU BANA JELAČIĆA POSJETIM KNJIŽARU. UBRZO SAM SE NAŠLA U ZAGREBU BAŠ NA TOM TRGU. UŠLA SAM U KNJIŽARU, ALI SVU MOJU PAŽNJU PRIVUKAO JE ROMAN *ALISA U ZEMLJI ČUDA*. KRATKO SAM JE POGLEDALA, ALI I KUPILA ČASOPIS MOJ PLANET KOJI VOLIM ČITATI. NISAM NI TREPNULA, A VEĆ SAM BILA NA DRUGOJ LOKACIJI. NA KORICAMA JE PISALO *JUNACI PAVLOVE ULICE*. PUSTOLOVAN DJEČAČKI SVIJET BRZO SAM NAPUSTILA UŠAVŠI U *GULIVEROVA PUTOVANJA*. ODJEDNOM SAM ČULA DA ME NETKO DOZIVA. BIO JE TO TATA. ON SVAKO JUTRO ČITA ILI SLOBODNU DALMACIJU ILI JUTARNJI LIST, A JA MU ZBOG SVOG SANJARENJA NISAM OTIŠLA DO KIOSKA. ISKUPIT ĆU SE TAKO ŠTO ĆU MU DONIJETI I SPORTSKE NOVOSTI. DOK SAM OBUVALA TENISICE MAMA MI JE VIKNULA DA JE VRIJEME DA KRENEM ČITATI NOVU LEKTIRU. PROČITALI SMO *VLAK U SNIJEGU*, A SAD ĆEMO ČITATI ZBIRKU PJESAMA *MIŠEVI I MAČKE NAGLAVAČKE*. PROŠETALA SAM SE MOJOM ULICOM KNEZA VIŠESLAVA I TATI KUPILA NJEGOVE NOVINE. MAMU SAM IZNENADILA ČASOPISOM *HRANA I VINO*. ONA JAKO VOLI KUHATI. NAKON TOGA SJELA SAM POKRAJ RIJEKE SAVE I OTVORILA KNJIGU. UŽIVAM U ČITANJU. TKO ZNA KAKVE ME JOŠ UZBUDLJIVE PUSTOLOVINE OČEKUJU?

DOMAĆA ZADAĆA

U svoju bilježnicu napiši sljedeće nazive:

- 10 NAZIVA KNJIGA KOJE SI PROČITALA/PROČITAO (primjer: Knjige koje sam pročitala/pročitao su:… )

- 5 IMENA NASELJA KOJE SAM POSJETILA/POSJETIO

- 5 IMENA ULICA ILI TRGOVA KOJIMA SAM ŠETALA/ŠETAO

- 5 IMENA RIJEKA ILI MORA KOJE POZNAJEŠ

- 3 IMENA GORA KOJE POZNAJEŠ

- 5 IMENA KULTURNIH USTANOVA ILI PODUZEĆA KOJA SU U TVOM GRADU

(Napomena: piši kao u prvom primjeru)