

**Uputa za lektiru: *Šestinski kišobran***

1. Na bijeli hamer-papir nacrtaj veliki kišobran. Neka drška kišobrana bude dovoljno duga da u nju stane naslov i ime pisca.

2. U svaki odjeljak kišobrana napiši zadano.

U prvi odjeljak napiši vrstu djela, temu, vrijeme i mjesto radnje.

U drugi odjeljak napiši sve što si doznala/doznao o kišobranu dok si čitala/čitao lektiru.

U treći odjeljak napiši glavne i sporedne likove i osobine glavnog lika.

U četvrti odjeljak kišobrana napiši redoslijed događaja (3 – 6 točaka) i što si naučila/naučio iz priče (poruku).

3. Na internetu se informiraj kako izgleda šestinski kišobran i točno ga tako oboji drvenim bojicama.

4. Sve što si pisala/pisao nakon bojenja podebljaj flomasterom ili kemijskom da se tekst bolje vidi.

5. Izreži kišobran i donesi ga u školu.