EZOPOVE BASNE – UPUTE ZA RAD

**PRVI ZADATAK**

1. Izaberi jednu basnu.

2. Izradi slikovnicu na temelju basne koju si izabrala/izabrao.

3. Pribor potreban za rad: nekoliko A4 papira, drvene bojice i olovka. Na jednom ćeš papiru nacrtati naslovnicu basne koju si izabrala/ izabrao. Zatim ćeš na preostalim papirima stvarati slikovnicu. Neka ti izabrana basna bude oslonac, ali je prepričaj u slikovnici svojim riječima. Pazi da pišeš čitko jer će tvoju slikovnicu čitati tvoji prijatelji iz razreda.

Na kraju kad završiš slikovnicu uveži je (npr. konopom).

Ne zaboravi se potpisati i napisati u koji razred ideš.

**DRUGI ZADATAK**

Napiši reklamu za Ezopovu basnu koja ti se najviše svidjela. Neka reklama sadržava ilustraciju i zanimljiv tekst kojim ćeš nas zainteresirati za čitanje. Tekst može biti i u rimi. Maštaj i uživaj u stvaranju svoje prve reklame.

Reklamu napravi u bilježnici za lektiru.

Nadam se da vam se sviđa zadatak, a ja jedva čekam sat lektire da vidim vašu kreativnost. I još jedna mala napomena, radite sami. Vjerujem u vas!

Bilježnicu za lektiru donesi u školu \_\_\_\_\_\_\_\_\_\_\_.