**Vježba za ispit: Imenice, pridjevi, glagoli, veliko početno slovo**

Žućo je Lukin pravi prijatelj. Zajedno se igraju svaki dan. Žućo je malen pas. Dlaka mu je dugačka i smeđa. Dobar je, vjeran, razigran i vrlo glasan. Laje na sve susjedine mačke. Žućo je brz, a zna biti i tvrdoglav. Ponekad zastane i kopa po blatnoj zemlji. Kad se zaigra jako je nestašan. Uživa glodati sve drvene predmete. U oštrim zubima uvijek donese malenu loptu. Voli se igrati i s bakinim šarenim klupkom vune. Iako je Žućo susjedov pas, više voli Luku jer se uvijek zajedno igraju loptom ili štapom na obližnjoj livadi ili uz potok.

1. Iz priče prepiši sve pridjeve. Piši u bilježnicu.

2. Iz priče prepiši sve glagole. Piši u bilježnicu.

3. Iz posljednje rečenice prepiši imenice. Piši u bilježnicu.

4. Od imenica načini pridjeve koji odgovaraju na pitanje *čije je što*.

otac \_\_\_\_\_\_\_\_\_\_\_\_\_\_\_\_ sestra \_\_\_\_\_\_\_\_\_\_\_\_\_\_ Ana\_\_\_\_\_\_\_\_\_\_\_\_\_

film \_\_\_\_\_\_\_\_\_\_\_\_\_\_\_\_ cvijet\_\_\_\_\_\_\_\_\_\_\_\_\_\_\_ pas \_\_\_\_\_\_\_\_\_\_\_\_\_

šuma \_\_\_\_\_\_\_\_\_\_\_\_\_\_\_ ruka \_\_\_\_\_\_\_\_\_\_\_\_\_\_\_\_

5. Od imenica načini glagol.

vozač \_\_\_\_\_\_\_\_\_\_\_\_\_\_\_ otvor\_\_\_\_\_\_\_\_\_\_\_\_\_\_\_\_ san \_\_\_\_\_\_\_\_\_\_\_\_\_

misao\_\_\_\_\_\_\_\_\_\_\_\_\_ pjesma \_\_\_\_\_\_\_\_\_\_\_\_ bicikl \_\_\_\_\_\_\_\_\_\_\_\_

6. Otkrij pogrešku u ovim nazivima i točno ih prepiši u bilježnicu.

Ulica ivana gundulića velebit trg tulipana

Velika gorica donji miholjac Miševi i Mačke naglavačke

večernji List Ulica Bana josipa jelačića sava

vransko jezero obala kneza Branimira